[bookmark: _GoBack]Z A P I S N I K
s 2. sjednice Vijeća Mjesnog odbora Šestinski dol - Vrhovec,  održane, 13. srpnja 2021. godine u Područnom uredu Črnomerec, Trg Francuske Republike 15,
s početkom u 19:00 sati


NAZOČNI ČLANOVI VIJEĆA:
Tvrtko Horvatić, Dario Horvarić, Nina Gojić, Tena Zenko Milović, Josip Burek, Dario Ptičar, Božena Horvat-Alajbegović

NENAZOČNI ČLANOVI VIJEĆA:
Ivona Molan, Svjetlana Veseli

OSTALI NAZOČNI:
Nevenka Antunović – stručni referent za rad tijela mjesne samouprave

Predsjedava Dario Horvatić, predsjednik Vijeća. Konstatira da je nazočno 7 od ukupno 9 članova čime su ispunjeni uvjeti za pravovaljano donošenje odluka.

Predsjednik daje na usvajanje Zapisnik s konstituirajuće sjednice Vijeća, održane 25. lipnja 2021. godine.
Predsjednik predlaže dopunu dnevnog reda prema prijedlogu Božene Horvat-Alajbegović. Dopunjen dnevni red daje na glasovanje.
Jednoglasno usvojen slijedeći: 


D n e v n i   r e d

1. Polaganje prisege -  Božena Horvat-Alajbegović
2. Postavljanje prometnih ogledala na križanju Domobranska – Kunišćak, kod zadnje autobusne stanice na Šestinskom dolu (autobusna linija 129; nasuprot kućnog broja 135C), Šestinski dol nasuprot 135C, Prevoj 5 te centriranje prometnog ogledala na križanju Šestinski dol – Zamorski breg
3. Zamjena uspornika na Šestinskom dolu ispred kućnog broja 138 (u skladu sa zaključkom 50. sjednice VMO Šestinski dol – Vrhovec održane 6.4.2021.)
4. Šestinski dol 21 – saniranje prekopa
5. Održavanje horizonstalne prometne signalizacije – bojanje autobusnih stajališta na autobusnim linijama 129 i 149
6. Provjera i čišćenje slivnika na području MO Šestinski dol – Vrhovec (s posebnim osvrtom na slivnike na području ulica Podolje i Nad lipom)
7. Pitanja, prijedlozi i obavijesti


Ad. 1.  Polaganje prisege – Božena Horvat-Alajbegović

Predsjednik čita tekst prisege

	„Prisežem, svojom čašću, da ću dužnost člana Vijeća Mjesnog odbora Šestinski dol - Vrhovec obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Šestinski dol - Vrhovec, Grada Zagreba i Republike Hrvatske.“

te poziva Boženu Horvat-Alajbegović da ustane izgovori riječ : PRISEŽEM

Nakon što je Božena Horvati-Alajbegović dala prisegu, zamoljena je da istu preda djelatnici Gradskog ureda za mjesnu samoupravu.



Ad. 2.	 Postavljanje prometnih ogledala:  na križanju Domobranska – Kunišćak, kod zadnje autobusne stanice na Šestinskom dolu (autobusna linija 129; nasuprot kućnog broja 135C), Šestinski dol nasuprot 135C, Prevoj 5 te centriranje prometnog ogledala na križanju Šestinski dol – Zamorski breg

Predsjednik pojašnjava točku dnevnog te otvara raspravu.
Nakon rasprave jednoglasno doneseni slijedeći:


Z A K L J U Č A K
o prijedlogu za postavljanje prometnih ogledala

1. Vijeće Mjesnog odbora Šestinski dol –Vrhovec raspravljalo je o nedostatku prometnih ogledala na pojedinim križanjima.

2. Vijeće predlaže da se postave prometna ogledala na sljedećim lokacijama:
· Domobranska 34 ( križanje s ulicom Kunišćak)
· Šestinski dol 135C (nasuprot)
· Prevoj 5 (na zavoju)

3. Ovaj Zaključak dostavit će se u Gradski ured za mjesnu samoupravu na daljnje postupanje.


Z A K L J U Č A K
o centriranju prometnog ogledala,
Zamorski breg – Šestinski dol

1. Vijeće Mjesnog odbora Šestinski dol – Vrhovec uočilo je krivo položeno prometno ogledalo na lokaciji Zamorski breg – Šestinski dol.

2. Vijeće traži da se prometno ogledalo na lokaciji Zamorski breg – Šestinski dol centrira.

3. Ovaj Zaključak dostavit će se u Gradski ured za mjesnu samoupravu na daljnje postupanje.


Ad. 3. 	Zamjena uspornika na Šestinskom dolu ispred kućnog broja 138 (u skladu sa zaključkom 50. sjednice VMO Šestinski dol – Vrhovec održane 6.4.2021.)

Predsjednik napominje da je nužna zamjena uspornika na lokaciji Šestinski dol kod k.br. 138 jer iz njega trenutno vire šarafi.
Napominje da je VMO Šestinski dol – Vrhovec na 50. sjednici od 6. travnja 2021. godine, već donijelo Zaključak o zamjeni navedenog uspornika.
Nakon rasprave jednoglasno donesen slijedeći:


Z A K L J U Č A K
o prijedlogu za zamjenu postojećeg uspornika
uzdignutom plohom u ulici Šestinski dol kod k.br. 138

1 Vijeće Mjesnog odbora Šestinski dol – Vrhovec raspravljalo je o prijedlogu zamjene postojećeg uspornika uzdignutom plohom u ulici Šestinski dol kod k.br. 138.

2.   Vijeće traži da se HITNO zamjeni navedeni uspornik jer trenutno iz njega vire šarafi 
      i kao takav prijeti oštećenju vozila.

3.   Ovaj Zaključak dostavit će se u Gradski ured za mjesnu samoupravu na daljnje 
      postupanje


Ad. 4.	Šestinski dol 21 – saniranje prekopa

Božena Horvat-Alajbegović napominje da je prijekom u ulici Šestinski dol kod k.br. 21 već duže vrijeme ne saniran te da usporava i ugrožava sve sudionike u prometu.
Nakon rasprave jednoglasno donesen slijedeći:

Z A K LJ U Č A K 
o hitnom saniranju prekopa,
Šestinski dol 21

1. Vijeće Mjesnog odbora Šestinski dol – Vrhovec traži hitno saniranje ulice nakon izvedenih radova na lokaciji, Šestinski dol 21.

2. Vijeće traži očitovanje u kojem roku je ulicu potrebno sanirati nakon izvedenih radova.

3. Ovaj Zaključak dostavit će se u Gradski ured za mjesnu samoupravu na daljnje 
      postupanje


Ad. 5.	Održavanje horizontalne prometne signalizacije – bojanje autobusnih stajališta na 
autobusnim linijama 129 i 149

Predsjednik otvara raspravu o temi obnove horizontalne prometne signalizacije na autobusnim stajalištima autobusnih linija 129 i 149.

Predsjednik otvara raspravu. Nakon rasprave jednoglasno donesen slijedeći:


Z A K LJ U Č A K 
o obnovi horizontalne signalizacije na autobusnim stajalištima linije 129 i 149

1. Vijeće traži da se obnovi iscrtavanje horizontalne signalizacije na autobusnim stajalištima linije 129 i 149 obzirom da isti više nisu vidljivi.

2. Vijeće traži da se iscrtavanje obavi trakastim žutim linijama a ne farbom, jer bi se time produljio vijek trajanja signalizacije.

3. Ovaj Zaključak dostaviti će se Gradskom uredu za mjesnu samoupravu na daljnje postupanje. 


Ad. 6. 	Provjera i čišćenje slivnika na području MO Šestinski dol – Vrhovec (s posebnim osvrtom na slivnike na području ulica Podolje i Nad lipom)

Predsjednik podsjeća na probleme zatvorenih slivnika prilikom velikih kiša kao što je bilo prošle godine što je izazvalo poplavu i prodiranje vode u mnoge podrume obiteljskih kuća.

Predsjednik otvara raspravu. Nakon rasprave jednoglasno donesen slijedeći:




Z A K LJ U Č A K
o hitnom čišćenju slivnika na području
MO Šestinski dol - Vrhovec

1. Vijeće Mjesnog odbora Šestinski dol – Vrhovec raspravljalo je problemu zatrpanih slivnika na cijelom području Mjesnog odbora. Prilikom većih kiša , zbog slabog ili nikakvog otjecanja vode u slivne šahtove, nastaju bujice na prometnicama te poplave i oštećenja stambenih objekata.

2. Vijeće traži HITNO  čišćenje slivnika na cijelom području Mjesnog odbora Šestinski dol - Vrhovec a posebno u ulicama Podolje, Nad lipom i Vrhovec.

3. Ovaj Zaključak dostaviti će se Gradskom uredu za mjesnu samoupravu na daljnje 
      postupanje. 


Ad.  7.  Pitanja, prijedlozi i obavijesti

Predsjednik daje izvještaj s koordinacije s predsjednikom VGČ Draženom Lučaninom, napominje da je potrebno odrediti raspored dežurstva u prostoru MO te da će se na idućoj sjednici raspravljati o prijedlozima akcija za iduću godinu.


Nakon kratkog razgovora predsjednik zatvara sjednicu.
Sjednica završila u 20:30 sati.


Zapisnik napisala:

Nevenka Antunović 



KLASA:   026-02/21-002/1208
URBROJ: 251-06-11-308-21-2
Zagreb,     13. srpnja 2021.			



     Predsjednik
							Vijeća MO Šestinski dol-Vrhovec

								     Dario Horvatić

